CELEX: 62017TN0167
Language: et
Date: 2017-03-16 00:00:00
Title: Kohtuasi T-167/17: 16. märtsil 2017 esitatud hagi – RV versus komisjon

8.5.2017   
            
            
               ET
            
            
               Euroopa Liidu Teataja
            
            
               C 144/56
            
         16. märtsil 2017 esitatud hagi – RV versus komisjon
   (Kohtuasi T-167/17)
   (2017/C 144/76)
   Kohtumenetluse keel: prantsuse
   
      Pooled
   
   
      Hageja: RV (esindajad: advokaadid J.-N. Louis ja N. De Montigny)
   
      Kostja: Euroopa Komisjon
   
      Nõuded
   
   Hageja palub Üldkohtul:
   teha otsus, millega:
   
               —
            
            
               tühistatakse personali- ja turvalisusküsimuste peadirektoraadi peadirektori 21. detsembri 2016. aasta otsus saata hageja personalieeskirjade artikli 42c lõike 5 alusel teenistuse huvides automaatselt puhkusele ja saata ta alates 1. aprillist 2017 pensionile;
            
         
               —
            
            
               mõistetakse kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on rikutud olulisi menetlusnorme ja ametisse nimetavale asutusele on antud personalieeskirjade artikli 42c kohaldamiseks õigusvastaselt piiramatud volitused. Samuti on rikutud võrdse kohtlemise põhimõtet ja diskrimineerimiskeelu põhimõtet.
            
         
               2.
            
            
               Teise väite kohaselt on personalieeskirjade artikkel 42c õigusvastane osas, milles see ei ole kooskõlas Euroopa Parlamendi ja nõukogu 22. oktoobri 2013. aasta määruse (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi (ELT 2013, L 287, lk 15), põhjendustega ja eelkõige võimalusega hõlbustada ametnike töötamist kuni 67-aastaseks saamiseni või erandkorras 70-aastaseks saamiseni.
            
         
               3.
            
            
               Kolmanda väite kohaselt on rikutud proportsionaalsuse põhimõtet, õiguspärase ootuse põhimõtet ja hoolitsemiskohustust. Samuti on käesoleval juhul tehtud ilmne hindamisviga.